નવી દિલ્હી: આઇસીસીના સીઈઓ ડેવિડ રિચર્ડસનને ટી-૨૦ વર્લ્ડ કપની વર્તમાન પદ્ધતિથી સંતોષ છે, પણ તેમણે કહ્યું છે કે ભવિષ્યની ટૂર્નામેન્ટમાં તેઓ પહેલા અને બીજા રાઉન્ડમાં વધુ બે ટીમનો સમાવેશ ઇચ્છે છે. દક્ષિણ આફ્રિકાના ભૂતપૂર્વ વિકેટકીપર રિચર્ડસને કહ્યું કે સ્પર્ધાની વર્તમાન પદ્ધતિ સફળ રહી છે. ટીમની સંખ્યામાં વધારો કરવાથી આઈ.સી.સી. જોડે સંકળાયેલાં એસોશિયેટ રાષ્ટ્રોને વધુ તક મળશે.